**ПРОГРАМСКИ ДЕО ОБРАЗЛОЖЕЊА**

**Прoгрaм, прoгрaмскa aктивнoст и прojeкaт**, кojима сe групишу рaсхoди и издaци. Те програмске категорије распоређене су у двa хиjeрaрхиjскa нивoa. Нa вишeм нивoу су прoгрaми, a на нижем су прoгрaмскe aктивнoсти и прojeкти који им припадају.

**Прoграм** прeдстaвљa скуп мера које кoрисници буџета спроводе у складу са својим кључним надлежностима и утврђеним срeдњoрoчним циљeвима.

**Прoгрaм** се утврђује и спроводи од стране једног или више корисника буџета и ниje врeмeнски oгрaничeн.

**Прoгрaмскa aктивнoст** je тeкућa дeлaтнoст корисника буџета чијим спровођењем сe постижу циљeви кojи дoпринoсe достизању циљева прoгрaмa.

**Прoгрaмске aктивнoсти** се утврђују на основу његових уже дефинисаних надлежности.

**Прoгрaмскa aктивнoст** мoрa бити дeo прoгрaмa, спроводи се од стране само једног корисника буџета и ниje врeмeнски oгрaничeнa.

**Прojeкaт** je временски ограничен пoслoвни пoдухвaт корисника буџета чијим спровођењем сe постижу циљeви кojи дoпринoсe постизању циљева прoгрaмa.

**ПРОГРАМ 1**

**Назив СТАНОВАЊЕ, УРБАНИЗАМ И ПРОСТОРНО ПЛАНИРАЊЕ**

**Шифра 1101**

Сектор: Урбанизам и просторно планирање

Сврха: Планирање, уређење и коришћење простора у локалној заједници засновано на начелима одрживог развоја, равномерног територијалног развоја и рационалног коришћења земљишта. Подстицање одрживог развоја становања кроз унапређење услова становања грађана и очување и унапређење вредности стамбеног фонда.

**Програмска активност 1101-0001**

**Просторно и урбанистичко планирање**

Планирана средства су за редовне, поверене и изворне послове одељења за урбанизам који укључују издавање дозвола, поступк озакоњења, припрему планова.

**Програмска активност 1101-0004**

**Стамбена подршка**

Планирана средства су за стамбену подршку локалном становништву, а на основу примене Одлуке о пружању стамбене подршке на територији Општине Жабари. Овом одлуком дефинисано је пет облика помоћи, а кроз буџет планирана је помоћ кроз унапређење услова становања.

**ПРОГРАМ 2**

**Назив КОМУНАЛНА ДЕЛАТНОСТ**

**Шифра 1102**

Сектор: Урбанизам и просторно планирање

Сврха: Пружања комуналних услуга од значаја за остварење животних потреба физичких и правних лица уз обезбеђење одговарајућег квалитета, обима, доступности и континуитета; Одрживо снабдевање корисника топлотном енергијом Редовно, сигурно и одрживо снабдевање водом за пиће становника,уређивање начина коришћења и управљања изворима, јавним бунарима и чесмама.

**Програмска активност 1102-0001**

**Управљање/одржавање јавног осветљења**

Одржавање јавног осветљења на територији општине Жабари које обухвата интервенције на постојећој мрежи на целој територији општине, као и модернизација система јавне расвете применом паметне ЛЕД технологије. Све то има за циљ да усклади јачину, квалитет и тип осветљења са безбедоносним и законским захтевима и препорукама према типу саобраћајнице, његову пројектовану одрживост и адаптибилност у предвидимо вишедецениском оквиру.

**Програмска активност 1102-0003**

**Одржавање чистоће на површинама јавне намене**

Чишћење улица на територји општине Жабари

**Програмска активност 1102-0004**

**Зоохигијена**

Активност обухвата хумано збрињавање паса луталица преко овлашћене зоохигијенске службе (вакцинације, чиповање, лечење, стерилизација) као и уништавање ларви комараца третманима са земље, накнада штете услед уједа паса луталица.

**Програмска активност 1102-0008**

**Управљање и снабдевање водом за пиће**

Планирано је проширење водоводне мреже и пројектно-техничка документација за проширење секундарне мреже.

**ПРОГРАМ 3**

**Назив ЛОКАЛНИ ЕКОНОМСКИ РАЗВОЈ**

**Шифра 1501**

Сектор: Економска и развојна политика

Свртха: Обезбеђивање стимулативног оквира за пословање и адекватног привредног амбијента за привлачење инвестиција

Подршка привредном и економском развоју општине кроз подршку привредним субјектима, незапосленим лицима, пољопривредним газдинствима. Подршка обухвата саветодавно-административну помоћ и финансијску подршку за запошљавање и усавршавање теже запошљивих категорија становништва.

**Програмска активност 1501-0002**

**Мере активне политике запошљавања**

Активност обухвата реализацију мера активне политике запошљавања у складу са ЛПЗ-ом који укључује субвенције за самозапошљавање, отварање нових радних места кроз спровођење јавних радова на територији општине у сарадњи са Националном службом за запошљавање.

**ПРОГРАМ 4**

**Назив РАЗВОЈ ТУРИЗМА**

**Шифра 1502**

Сектор:Економска и развојна политика

Сврха: Унапређење туристичке понуде у граду/општини

**Програмска активност 1502-0001**

**Управљање развојем туризма**

Активност обухвата промоцију и унапређење туристичке понуде општине, довођење све већег броја туриста.

**ПРОГРАМ 5**

**Назив ПОЉОПРИВРЕДА И РУРАЛНИ РАЗВОЈ**

**Шифра 0101**

Сектор: Пољопривреда и рурални развој

Сврха: Унапређење пољопривреде на локалном нивоу

**Програмска активност 0101-0001**

**Подршка за спровођење пољопривредне политике у локалној заједници**

Мере заштите и унапређења пољопривредног земљишта дефинисане програмом уређења и заштите пољопривредног земљишта,накнаде за рад комисије за враћање земљишта, накнаде за противградне стрелце, средства за дотације пољопривредним невладиним организацијама, стручне скупове-пољопривредни сајмови.

**ПРОГРАМ 6**

**Назив ЗАШТИТА ЖИВОТНЕ СРЕДИНЕ**

**Шифра 0401**

Сектор: Заштита животне средине

Сврха: Обезбеђивање услова за одрживи развој локалне заједнице одговорним односом према животној средини; Eфикасно и одрживо управљање отпадним водама; Oдрживо управљање отпадом.

**Програмска активност 0401-0004**

**Управљање отпадним водама**

Израда пројектно-техничке документације и извођење радова на унапређењу заштите животне средине, проширење канализационе мреже и радова на изградњи канализационе мреже.

**Програмска активност 0401-0005**

**Управљање комуналним отпадом**

Унапређење управљања отпадом кроз јавно приватно партнерство. Одвоз отпада које спроводи јавно приватни партнер и обухваћена је цела општина.

**Пројекат: 0401-4001**

**Санација бујичних потока**

Уређење и чишћење бујичних потока на територији општине Жабари

**Пројекат: 0401-4011**

**Уређење депонија**

Унапређење заштите животне средине кроз санацију и рекултивацију неконтролисаног одлагања отпада.

**Пројекат: 5001-4001**

**Пројекат канализационе мреже у Александровцу и Жабарима**

Проширење канализационе мреже у насељима Александровац и Жабари и контролисано испуштање отпадних вода.

**Пројекат: 0401-7001**

**Чиста Србија**

У 2021. години започете су активности на пројекту «ЧИСТА СРБИЈА» који се реализује преко Министарства грађевинарства, саобраћаја и инфраструктуре са партнером, кинеском компанијом CRBC. Кроз овај пројекат планирана су средства за израду пројектне документације за сакупљање и одвођење отпадних вода са подручја општине Жабари. То обухвата подручја: магистрални канализацион оквир, канализациона мрежа у насељима:Породин, Жабари, Симићево, Ореовица, Александровац и Влашки До.

**ПРОГРАМ 7**

**Назив ОРГАНИЗАЦИЈА САОБРАЋАЈА И САОБРАЋАЈНА ИНФРАСТРУКТУРА**

**Шифра 0701**

Сектор: Саобраћај и саобраћајна инфраструктура

Сврха: Унапређење организације саобраћаја и унапређење саобраћајне инфраструктуре у локалној самоуправи

**Програмска активност 0701-0005**

**Унапређење и безбедност саобраћаја**

Средства која се наплаћују од казни у саобраћају користе се за унапређење и безбедност саобраћаја на територији општине Жабари.

**Пројекат: 0701-4001**

**Ревитализација пољских путева и тарупирање**

Унапређење путне инфраструктуре у општини обухвата радове на одржавању атарских путева, приступачнијег прилаза пољопривредном земљишту, као и трупирање растиња поред пута.

**Пројекат: 0701-4002**

**Летње одржавање локалних путева**

Унапређење путне инфраструктуре кроз одржавање путева. Одржавање квалитетне путне мреже кроз реконструкцију и редовно одржавање асфалтног покривача.

**Пројекат: 0701-5002**

**Асфалтирање путева на територији општине Жабари**

Овај пројекта подразумева унапређење саобраћајне инфраструктуре. Обезбеђење ефикасног и рационалног спровођења превоза путника и робе, а самим тим допринос социо-економском развоју.

**Пројекат: 0701-5003**

**Набавка камера за безбедност саобраћаја**

Овај пројекат реализује се у оквиру унапређења безбедности саобраћаја на територији општине Жабари, а у циљу повећања безбедности учесника у саобраћају и смањења броја саобраћајних незгода.

**Пројекат: 0701-5005**

**Израда пројектне документације**

Пре отпочињања асфалтирања, неопходно је припремити пројектну документацију.

**ПРОГРАМ 8**

**Назив ПРЕДШКОЛСКО ВАСПИТАЊЕ И ОБРАЗОВАЊЕ**

**Шифра 2002**

Сектор: Образовање

Сврха: Омогућавање обухвата предшколске деце у вртићима

**Програмска активност 2002-0002**

**Функционисање и остваривање предшколског васпитања и образовања**

Ова активност обухвата предшколско образовање и васпитање, превентивно – здравствену и социјалну заштиту, негу и исхрану деце до поласка у школу. Циљ ове активности је обезбеђивање адекватних услова за васпитно образовни рад са децом у складу са Законом о предшколском васпитању.Установа остварује делатност у Жабарима и Александровцу.

**ПРОГРАМ 9**

**Назив ОСНОВНО ОБРАЗОВАЊЕ И ВАСПИТАЊЕ**

**Шифра 2003**

Сектор: Образовање

Сврха: Доступност основног образовања свој деци са територије града/општине у складу са прописаним стандардима

**Програмска активност 2003-0001**

**Реализација делатности основног образовања**

Кроз ову активност се обезбеђују услови за квалитетно извођење наставе у две основне школе и 12 подручних школа. Циљ општине Жабари је да у складу са својим овлашћењима пружи подршку основним школама која омогућава да се у свим основним школама образовно - васпитни рад одвија у прописаним условима. У оквиру ове програмске активности у буџету општине обезбеђују се средства за покривање следећих трошкова: превоз запослених, јубиларне награде, материјални трошкови, текуће поправке и одржавање, бесплатан ужина за ученике од 1-4 разреда.

**Пројекат: 7001-2003**

**Обнова и унапређење објекта ОШ“Дуде Јовић“ у улици Кнеза Милоша 117 и завршетак објекта анекса и фискултурне сале у Жабарима**

**ПРОГРАМ 11**

**Назив СОЦИЈАЛНА И ДЕЧИЈА ЗАШТИТА**

**Шифра 0902**

Сектор: Социјална заштита

Сврха: Обезбеђивање свеобухватне социјалне заштите и помоћи најугроженијем становништву општине.

**Програмска активност 0902-0001**

**Једнократне помоћи и други облици помоћи**

Овом активношћу обезбеђују се средства за пружање материјалне подршке-социјалне помоћи најугроженијим категоријама становништва и то у новцу (куповина лекова, намирница, обрада и смештај у дом, превоз социјално угрожених лица и сл. Права имају сва лица без сталних примања и признају се у складу са општинском одлуком по поступку који спроводи служба Центра за социјални рад.

Кроз спровођење конкурса обезбеђују се средства за удружења, подршка удружењима међуопштинског карактера чије услуге користе грађани са територије наше општине(удружење дистрофичара, савез слепих, савез глувих...)

**Програмска активност 0901-0016**

**Дневне услуге у заједници**

Подразумева се ангажовање геронтодомаћица у оквиру услуге „Помоћ у кући за стара лица и лица са посебним потребама“ на територији општине (набавка намирница, помоћ око плаћања обавеза, набавка лекова, сређивања куће и дворишта и слично) Средства обезбеђује и Министарство за рад, запошљавање, борачка и социјална питања а односи се искључиво на општине где је степен развијености испод Републичког просека.

**Програмска активност 0901-0018**

**Подршка реализацији организацији Црвеног крста**

У остваривању циљева и задатака, Црвени крст помаже свим људима у виду давања хуманитарне помоћи а исто тако организује акције добровољног давања крви.

**Програмска активност 0901-0019**

**Подршка деци и породицама са децом**

Овом програмском активношћу обезбеђује се финансијска подршка деци предшколског узраста и деци која похађају основну школу у виду бесплатне ужине за материјално угрожене, бесплатан боравак у вртић за треће и свако наредно дете, превоза ђака средњих школа, уџбеници за ђаке прваке, ученичке награде за најбоље, материјалне помоћи студентима. Једнократне помоћи за свако рођено дете на територији наше општине.

**Програмска активност 0901-0020**

**Подршка рађању и родитељству**

У овој активности предвиђена су средства за финансира вантелесна оплодње, која ће интерним актом бити прецизније дефинисана.

**ПРОГРАМ 12**

**Назив ЗДРАВСТВЕНА ЗАШТИТА**

**Шифра 1801**

Сектор: Здравствена заштита

Сврха: Доступност примарне здравствене заштите у складу са националним стандардима; Обезбеђивање и спровођење активности у областима деловања јавног здравља.

**Програмска активност 1801-0001**

**Функционисање установа примарне здравствене заштите**

У оквиру здравствене заштите наставља се континуирано побољшање квалитета услова за рад и пружања здравствене услуге грађанима општине. Финасијска помоћ установи Дома здравља за одржавање информационих система, додатног ангажовања специјалиста и сл. трошкова.

**Програмска активност 1801-0002**

**Мртвозорство**

**Програмска активност 1801-0003**

**Спровођење активности из области друштвене бриге за јавно здравље**

Стварање услова за очување и унапређење здравља становништва, кроз посебне програме и пројекте из области јавног здравља.

**ПРОГРАМ 13**

**Назив РАЗВОЈ КУЛТУРЕ И ИНФОРМИСАЊА**

**Шифра 1201**

Сектор: Култура, комуникације и медији

Сврха: Очување, унапређење и представљање културно-историјског наслеђа,културне разновсности, продукције и стваралаштва у локалној заједници; Остваривање права грађана информисање и унапређење јавног информисања.

**Програмска активност 1201-0001**

**Функционисање локалних установа културе**

Ова активност обухвата континуирану и организовану набавку библиотечке грађе и извора, обраду, очување и представљање грађе свим категоријама корисника (различитих узраста и интересовања). Омогућавање слободног приступа библиотечкој грађи и изворима, подстицање грађана за квалитетно коришћење и конзумирање културних добара садражаној у библиотечкој грађи и изворима.

Подизање културне свести локалне заједнице се постиже низом културних програма различитих садржаја за разноврсну публику а све у циљу квалитетније културне понуде и подизања културне свести локалне заједнице.

Одговорно лице за програмске активности и пројекте је директор библиотеке и директор центра за социјални рад.

Кроз учешће на конкурсу културно уметничка друшва, као невладине организације, могу добити средстава за неке њихове пројекте и програме.

**Програмска активност 1201-0003**

**Унапређење система очувања и представљања културно-историјског наслеђа**

Кроз ову програмску активност општина Жабари путем конкурса пружа финансијску помоћ црквеним парохијама.

**Програмска активност 1201-0004**

**Остваривање и унапређење јавног интереса у области јавног информисања**

Кроз ову активност настоји се информисање јавности о дешавањима на нашој територији кроз локалну штампу и путем телевизијских програм. Објављују се огласи. Путем конкурса финасирају се удружења из ове друштвене сфере пословања.

**Пројекат:** 1201-4001 Манифестација Четерешко прело

**Пројекат:** 1201-4002 Остале културне манифестације

**Пројекат:** 1201-4003 Видовдански сабор хармоникаша

**Пројекат:** 1201-4004 Дани библиотеке

**Пројекат:** 1201-4005 Смотра рецитатора

**Пројекат:** 1201-4006 Дани Војислава Илића Млађег

**Пројекат:** 1201-4007 Завичајно звоно професора Вучковића

**Пројекат:** 1201-5001 Реконструкција Дома културе

**ПРОГРАМ 14**

**Назив РАЗВОЈ СПОРТА И ОМЛАДИНЕ**

**Шифра 1301**

Сектор: Спорт и омладина

Сврха: Обезбеђивање приступа спорту и подршка пројектима везаним за развој спорта; Обезбеђивање услова за развој и спровођење омладинске политике

**Програмска активност 1301-0004**

**Функционисање локалних спортских установа**

Спортски савез општине Жабари преузео је одговорност и обавезу примарне функције у унапређењу и развоју спорта у општини.

**Програмска активност 1301-0001**

**Подршка локалним спортским организацијама, удружењима и савезима**

Подршку фудбалским клубовима, организацију турнира и школских такмичења. Кроз ову програмску активност, такође путем конкурса, финасирају се удружења грађана (нпр. риболовци, ловци,…)

**Пројекат: 1301-4009**

**Изградња игралишта за децу**

Подстицај деце на креативност и здрав развој

**Пројекат: 1301-7001**

**Изградња помоћног објекта фудбалског терена свлачионице у Влашком Долу**

**ПРОГРАМ 15**

**Назив ОПШТЕ УСЛУГЕ ЛОКАЛНЕ САМОУПРАВЕ**

**Шифра 0602**

Сектор: Опште услуге јавне управе

Сврха: Обезбеђивање услуга јавне управе и остваривање и заштита права грађана и јавног интереса; Одрживо управљање финансијама и администрирање изворних прихода локалне самоуправе; Сервисирање обавеза које проистичу из задуживања за финансирање буџета и управљање јавним дугом; Пружање ефикасне интервенције, ублажавање последица и обезбеђење снабдевености и стабилности на тржишту у случају ванредних ситуација

**Програмска активност 0602-0001**

**Функционисање локалне самоуправе и градских општина**

Кроз ову активност обезбеђују се зараде за запослене, трошкови превоза на посао, јубиларне награде, отпремнине, материјални трошкови везани за функционисање ОУ, као и одржавање зграда, објеката и опреме. Обезбеђена су средства за набавку нових машина и опреме.

Одговорно лице за наведене активности је начелник општинске управе.

**Програмска активност 0602-0002**

Функционисање Месних заједница

У оквиру ове активности предвиђена су средства за редовно функционисање 17 месних заједница на територији општине Жабари.

**Програмска активност 0602-0004**

**Општинско-градско правобранилаштво**

Из ове активности финансирају се трошкови зарада општинског јавног правобраниоца и материјални трошкови везани за рад овог органа.

Одговорно лице за наведену активност је општински правобранилац.

**Програмска активност 0602-0009**

**Текућа буџетска резерва**

У оквиру ове активности планирана су средства за апропријације које нису планиране у довољној мери.

Одговорно лице за наведене активности је председник општине

**Програмска активност 0602-0010**

**Стална буџетска резерва**

У оквиру ове активности планирана су средства за отклањање штетних последица насталих услед елементарних непогода.

Одговорно лице за наведене активности је председник општине

**Програмска активност 0602-0014**

**Управљање у ванредним ситуацијама**

Превентивни систем заштите и спасавања на избегавању последица елементарних и других непогода

**Пројекат: 0602-4010**

**Санација крова и влаге зграде општине**

Санација постојећег крова због прокишњавања на плафонима објекта у унутрашњем простору зграде општине и санација фасадних зидова и спречавање дањег оштећења објекта.

**ПРОГРАМ 16**

**Назив ПОЛИТИЧКИ СИСТЕМ ЛОКАЛНЕ САМОУПРАВЕ**

**Шифра 2101**

Сектор: Политички систем

Сврха:Обављање основних функција изборних органа локалне самоуправе

**Програмска активност 2101-0001**

**Функционисање Скупштине**

У оквиру ове програмске активности обезбеђују се средства за покривање следећих трошкова: зараде председника скупштине, секретара скупштине, заменика секретара скупштине, накнаде заменика председника скуштине, превоз запослених, накнаде одборницима скупштине, накнаде члановима комисија које је формирала скупштина, материјални трошкови за рад скупштине, дотације политичким странкама за редовно функционисање.

**Програмска активност 2101-0002**

**Функционисање извршних органа**

У оквиру ове програмске активности обезбеђују се средства за покривање следећих трошкова: зараде председника општине, његовог заменика, два помоћника и шефа кабинета, превоз на посао, накнаде члановима комисија које је формирао, материјални трошкови, РРА, трошкови за ангажовање независне контроле годишњих финансијских извештаја. Извршни орган је и веће. У оквиру општинског већа обезбеђене су плате за пет чланова већа и накнаде за два члана већа, као и материјални трошкови.

**Програмска активност 2101-0003**

**Подршка раду извршних органа власти и скупштине**

Средства обезбеђена у овој програмској активности омогућиће несметано функционисање овог тела које подразумева предлагање Статута, Буџета и других Одлука и аката које доноси Скупштина и стара се о извршењу тих одлука.

**Пројекат 2101-4001**

**Дани ослобођења општине Жабари**

У оквиру ове активности планирана су средства за организацију манифестацијеДани ослобођења општине Жабари

**Пројекат 2101-4002**

**Одржавање избора**

Обезбеђена су средства за спровођење избора.

**ПРОГРАМ 17**

**Назив:ЕНЕРГЕТСКА ЕФИКАСНОСТ И ОБНОВЉИВИ ИЗВОРИ ЕНЕРГИЈЕ**

**Шифра: 0501**

**Сектор: Енергетика**

**Сврха:** Одрживи енергетски развој локалне самоуправе кроз постицање унапређења енергетске ефикасности, побољшање енергетске инфраструктуре и ширу употребу обновљивих извора енергије

**Пројекат: 0501-5001**

**Функционисање програма енергетске санације стамбених зграда, породичних кућа и станова на територији општине Жабари**

Средства обезбеђена за крајне кориснике којима се додељују средства за спровођење мера енергетске санације. Средства за уградњу и набавку материјала за термичку изолацију зидова, кровова, таваница и осталих делова термичког омотача, за замену спољних прозора и врата, за набавку и инсталацију котлова. Пројекат се остварује у сарадњи са Министарством рударства и енергетике.

Руководилац одељења за буџет и финансије

Милена Васић, дипл. економиста, с.р.